Diari Oficial de la Generalitat Valenciana


Sumari del DOGV 9981, del 12-11-2024 (2024/11160)

ANUNCI pel qual se sotmet a informació pública l'Acord de la proposta preliminar del Pla especial de protecció del paisatge i ordenació d'usos a l'entorn de l'embassament de Guadalest (Pla especial protecció del paisatge de l'embassament de Guadalest).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11189

CVE
:   PEHD-C-3519-64111

Data del document
:   05-11-2024

Organisme emissor
:   Ajuntament de Benimantell

Tipus de document
:   Anunci

Anàlisi jurídica

 Descriptors 

:   * pla d'urbanisme
    * administració local

El Ple de l'Ajuntament de Benimantell, en la sessió extraordinària i urgent celebrada en data 30 d'octubre de 2024, va adoptar, entre altres, el següent, acord:

«Acord del ple relatiu a l'exposició pública de la proposta preliminar del pla especial de protecció del paisatge i ordenació d'usos en l'entorn de l'embassament de Guadalest (Pla especial protecció del paisatge de l'embassament de Guadalest).

Per mitjà del present,

1. De conformitat als següents antecedents essencials: vist que l'ajuntament en ple, en la sessió extraordinària celebrada el dia 20 de novembre de 2023, va adoptar, per unanimitat dels assistents, l'acord de suspensió de llicències de parcel·lació de terrenys, edificació i demolició, per a facilitar l'estudi i elaboració de pla especial de protecció del paisatge i ordenació d'usos en l'entorn de l'embassament de Guadalest, en el terme municipal de Benimantell.

Vist que l'esmentat acord va quedar publicat mitjançant un anunci inserit en el *Diari Oficial de la Generalitat Valenciana*, núm. 9734, de 28 de novembre de 2023. Vist que l'esmentat acte resulta ferm després de sentència dictada pel Jutjat contenciós administratiu número dos d'Alacant, núm. 229/2024, de 13 de juny, de 2024.

Vist que s'ha fet una consulta pública prèvia de conformitat al que preveu l'article 51 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP) en la seua redacció anterior al Decret llei 7/2024, de 9 de juliol, i conforme a l'article 133 de la Llei 39/2015, d'1 d'octubre, del procediment administratiu comú de les administracions públiques, a l'efecte de donar trasllat de l'objecte i la causa del planejament instat, en què s'ha cursat l'opinió prèvia d'un públic interessat.

Vist que va ser conclosa la consulta prèvia i per l'equip redactor s'ha entregat a este ajuntament la proposta preliminar de pla especial, estudi de paisatge i estudi ambiental territorial i estratègic a l'efecte d'instruir la seua incardinació en els objectius de la planificació i l'avaluació ambiental l'abast de la qual quede determinat segons el subsegüent document d'abast i, al seu torn, les determinacions que, en el tràmit d'exposició pública, expresse tot públic interessat.

Vist que l'article 68 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP), en la redacció de l'apartat 1 de l'article. 113.27 del Decret llei 7/2024, de 9 de juliol, s'establix que:

«Article 68. Suspensió de l'atorgament de llicències

L'administració promotora del pla podrà acordar la suspensió de la tramitació i l'atorgament de llicències i altres títols que habiliten la parcel·lació de terrenys, edificació i demolició i canvi d'ús per a àmbits determinats, amb la finalitat de facilitar l'estudi o la reforma de l'ordenació urbanística.

2. La suspensió tindrà una duració màxima de dos anys. Este termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla.

3. Després de l'exposició al públic d'un pla en tramitació, es reprendrà la suspensió, o s'iniciarà si no s'haguera adoptat amb anterioritat, fins que es complete el termini de dos anys màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació. Per a facilitar la compatibilitat, l'acord de suspensió de llicències podrà excusar el compliment d'aspectes accessoris de la nova ordenança per a regular-lo degudament.

4. L'eficàcia de l'acord de suspensió, o la seua represa, necessita que es publique en el *Diari Oficial de la Generalitat Valenciana*, i que s'indiquen els àmbits i els tipus de llicències afectades per la suspensió o que s'anuncie el seu abast per remissió al document exposat al públic.

5. La suspensió de llicències implicarà, també, la dels acords aprovatoris de nous programes d'actuació en la zona afectada. Els programes d'actuació ja aprovats i encara vigents abans de la suspensió de llicències no es veuran afectats, llevat que en acordar-la es faça constar expressament, sense perjuí de les indemnitzacions que procedisquen.»

Vist que l'ajuntament pot sotmetre a exposició pública la proposta del pla a efecte de donar públic coneixement de l'ordenació prèvia proposada i atorgar el consegüent tràmit d'al·legacions al públic interessat, sense perjuí de la seua preceptiva i posterior informació pública segons l'article 55.1 del TRLOTUP després de la seua aprovació inicial.

En virtut del que s'ha exposat, sotmés a debat i votació, l'ajuntament en ple, compost per un total de 7 membres, dels quals, assistixen 5 membres, acorda per 5 vots a favor, 0 abstencions i 0 vots en contra i, en conseqüència, per unanimitat dels membres presents, en aplicació al que preveu l'article 22.2.c) i q) de la Llei 7/1985, de 2 d'abril, reguladora de les Bases del règim local, i considerant el que s'ha exposat anteriorment, acord Ple

Per tot això, perquè prèvia deliberació i examen del corresponent expedient, es procedisca a l'adopció dels acords següents:

*Primer*

Acordar l'exposició pública de la proposta preliminar del pla especial de protecció del paisatge i ordenació d'usos en l'entorn de l'embassament de Guadalest, en el terme municipal de Benimantell, versió preliminar de l'estudi de paisatge i d'avaluació ambiental territorial estratègica, amb un termini de trenta dies hàbils a l'efecte que, en l'esmentat termini, qualsevol interessat puga formular les al·legacions i aportar la documentació que considere convenient, sense perjuí de les determinacions que deriven del subsegüent tràmit d'avaluació ambiental autonòmica.

*Segon*

Determinar, amb l'exposició al públic, la represa de la suspensió d'atorgament de llicències de parcel·lació de terrenys, edificació i demolició, vinculat a l'àmbit d'estudi i elaboració de pla especial de protecció del paisatge i ordenació d'usos en l'entorn de l'embassament de Guadalest, en el terme municipal de Benimantell, de conformitat amb l'acord de l'ajuntament en ple del 20 de novembre de 2023 i la seua publicació per mitjà d'un anunci en el DOGV núm. 9734, de 28 de novembre de 2023.

*Tercer*

Publicar el present acord, amb inclusió de la represa de la suspensió cautelar, en el *Diari Oficial de la Generalitat Valenciana*, en la web i en el tauler d'anuncis d'este ajuntament, amb inserció del pla on consta representat gràficament l'àrea afectada.

*Quart*

Remetre el present acord a la Conselleria de Medi Ambient, Aigua, Infraestructures i Territori perquè en prenguen coneixement i efectes.

Benimantell

El Ple»

Durant este període es podran formular les al·legacions que s'estimen pertinents i l'expedient es trobarà en les oficines municipals de l'Ajuntament de Benimantell, en horari laborable de 9:00-13:30 hores, així com en el portal de transparència de l'entitat.

  

Benimantell, 5 de novembre de 2024

José Manuel Andreu Rocamora

Alcalde president